Seun vermoor glo ouma, tannie met 'n byl | Maroela Media
JONGSTE: Klik hier om die jongste inligting oor dié berig te lees.
'n Seun is in hegtenis geneem nadat hy glo twee van sy familielede Sondag in Lakeside, Johannesburg, met 'n byl vermoor en twee beseer het.
"Die seun het glo sy 60-jarige ouma, 26-jarige tannie en twee nefies, onderskeidelik 17 en 18 jaar oud, met 'n byl aangeval," het kapt. Disebo Selepe, woordvoerder van die polisie in Gauteng, gesê. Al vier is glo in die kop getref.
"Sy tannie is op die toneel dood en sy ouma het op pad na die hospitaal aan haar beserings beswyk," het Selepe gesê.
Die twee nefies is na 'n nabygeleë hospitaal geneem en hulle is steeds in 'n kritieke toestand.
Die seun het glo ook sy sesjarige familielid aangeval, maar sy het ongedeerd ontsnap.
Die motief vir die aanval en die seun se ouderdom is nog nie bekend gemaak nie. Hy sal na verwagting binnekort in die Vereeniging-landdroshof verskyn.
byl bylaanval Johannesburg
Wat het die klein nerf besiel om dit te doen?!!! Siek wereld waarin ons lewe… Geen hom teen 'n Donderdag vir my, ek sal met liefde my werkstres op hom wil uithaal…!!! Ek kan net nie belowe dat hy ongedeerd of selfs in 'n kritieke toestand daarvan sal afkom nie!